หน่วยไล่ล่าผีดุ
[สอบถาม] ควรไปทริปผจญภัย Ballet Twins ของ Hollow Raider ดีมั้ย
ทุกคนรู้จัก Ballet Twins กันใช่มั้ย หนึ่งในสถานที่อาถรรพ์ชื่อดังของ New Eridu

มันเคยเป็นหนึ่งในศูนย์กลางทางการค้า ที่ได้รับความนิยมสูงสุดก่อนที่เมืองเก่าจะล่มสลาย แต่หลังจากเมืองเก่าล่มสลายไปแล้ว Ballet Group ก็ได้รับความเสียหายอย่างหนัก
จนต้องล้มละลายไปในที่สุด ส่วนอาคารที่เป็นสัญลักษณ์บ่งบอกถึงชะตากรรมของ
Ballet Group ก็ถูกดูดเข้าไปใน Hollow และถูกกัดกร่อนมาจนถึงตอนนี้ เหลือแค่พื้นที่
ปลอดภัยส่วนน้อยที่โผล่ออกมาข้างนอก

ถึงแม้ทางการได้กำหนดให้พื้นที่นี้เป็นพื้นที่ความเสี่ยงสูง และไม่อนุญาตให้เข้าไป
แต่มันทำให้ยิ่งรู้สึกตื่นเต้นไม่ใช่รึไง! ไม่อยากไปดูหน่อยเหรอ!

ฉันเป็น Proxy ที่มีประสบการณ์มาสิบปีแล้ว ขอเสนอวันเดย์ทริป กิจกรรมทดสอบความกล้าที่ Ballet Twins อัตรารอดของการนำกรุ๊ปสูงถึงร้อยเปอร์เซ็นต์ เชื่อถือได้ ค่าใช้จ่ายก็
คุ้มค่า และสมเหตุสมผลมาก ถ้าสนใจก็ติดต่อฉันมาได้เลย!
Kuma
มีคนอยากไปจริงๆ เหรอ? ถ้าใครได้ติดตามประกาศจากทางการตลอดหลายปีที่ผ่านมา
ก็จะรู้ว่ามี Hollow Raider, โจร หรือแม้กระทั่งกลุ่มสำรวจ Hollow มืออาชีพตั้งเท่าไหร่
ที่ต้องจบชีวิตลงที่ Ballet Twins
อัตราการรอดร้อยเปอร์เซ็นต์อะไรกัน คนที่พูดแบบนี้ไม่ใช่คนโง่ก็เป็นนักต้มตุ๋นแล้ว
Nine Gates Mahjong
อย่าโดนเขาหลอกเชียว! เขาเคยพาเพื่อนฉันเข้าไป เกือบต้องเอาชีวิตไปทิ้งที่นั่นซะแล้ว
เขาอาศัยการหักหลังนักท่องเที่ยว ถึงหนีรอดจาก Ethereal มาได้ทุกครั้ง
ถ้าไม่ใช่เพราะเพื่อนของฉันวิ่งเร็ว ไม่อยากจะนึกถึงผลลัพธ์เลย
Kokushi Musou
คนคนนั้นก็เคยขายโปรแกรมเที่ยวนี้ให้ฉันเหมือนกัน มีเส้นทางผีบังตาที่อัศจรรย์มาก:
ถ้าเดินตามเส้นทางหลบหนีของแผนที่หนีไฟ จะเดินผ่านรูปภาพรูปเดิมหลายครั้ง
รับแนะนำงานจาก H.I.A.
เส้นทางท่องเที่ยวผีบังตาที่บอกน่ะ เป็นการหลอกลวงชัดๆ
Ballet Twins เป็นตึกแฝด แบ่งออกเป็นอาคาร A กับ B การตกแต่ง
และโครงสร้างภายในแทบจะเหมือนกันทั้งหมด ตรงกลางมีทางเดินเชื่อมถึงกัน
เขาจงใจพาคุณเดินไปตรงที่แสงไฟไม่ค่อยดี แล้วอ้อมไปมาระหว่างอาคาร A กับ B
ฉันทำงาน ฉันจึงอยู่ที่นี่
คอมเมนต์บนพูดถูกแล้ว
มีสถานการณ์อีกแบบหนึ่ง ก็คือ Hollow ทำให้พื้นที่ภายใน Ballet Twins บิดเบี้ยว
นี่เป็นสิ่งที่สิ้นหวังที่สุด มีโอกาสรอดชีวิตต่ำมาก แล้วคุณจะร้องไห้อ้อนวอน
ให้ทั้งหมดนี้เป็นแค่กลลวงของเขา